Robert Fein

Robert Fein (8. joulukuuta 1907 Wien, Itävalta – 2. tammikuuta 1975 Wien, Itävalta) oli itävaltalainen painonnostaja ja olympiavoittaja.

Berliinin olympialaisissa 1936 Fein jakoi olympiavoiton alle 67,5 kg:n sarjassa egyptiläisen Anwar Mesbahin kanssa tuloksella 342,5 kg.

Vuonna 1937 Fein voitti MM-hopeaa. Euroopan-mestaruuskilpailuissa Fein voitti kultaa vuosina 1929 ja 1934, hopeaa vuonna 1935 ja pronssia vuonna 1930. Fein oli juutalainen, ja hänen uransa päättyi Anschlussin takia vuonna 1938. Fein teki 8 virallista maailmanennätystä.

Lähteet 

Itävaltalaiset painonnostajat
Itävaltalaiset olympiavoittajat
Vuonna 1907 syntyneet
Vuonna 1975 kuolleet